**Š.l. 2005/06**

***1. Definicija socializacije***

Socializacija je proces v katerem posameznik osvaja kulture družbe, kateri pripada. Je zapleten proces, v katerem se posameznik prek stikov z družbenim okoljem razvija, oblikuje, in osvaja družbeno pomembne oblike obnašanja in doživljanja. Poteka v sodelovanju z drugimi ljudmi. Torej lahko rečemo da je socializacija proces posameznikovega učlovečenja. V svojem življenju se posameznik izoblikuje v telesno in duševno celoto, torej v osebnost. Vendar pa poleg procesa socializacije za razvoj posameznika pomemben tudi proces individualizacije. To je proces, v katerem se razvija posameznikova osebnost, njegove značilnosti, njegovi interesi, njegova volja, njegova čustva, sposobnosti, miselnosti, itd…

Socializacija se začne s trenutkom ko se rodimo in traja do konca življenja. Najpomembnejše obdobje socializacije so otroška leta in mladost.

***2. Delitev socializacije***

Poznamo tri stopnje otroškega razvoja:

* *primarna socializacija*
* *sekundarna socializacija*
* *terciarna socializacija*

*Primarna socializacija:* je prva stopnja otroškega razvoja.To je faza predšolske dobe otroka, od rojstva do približno sedmega leta, do vstopa v šolo. Je izredno pomembna faza v razvoju otroka, saj so učinki primarne socializacije pomembni v nadaljnjih stopnjah in so važni za njihovo uspešnost. V prvih letih gre za obvladovanje telesnih potreb in spretnosti ter osvojitev najosnovnejših higienskih navad, ki jih otrok osvoji ponavadi do tretjega leta starosti. Primarna socializacija se odvija v družinskem krogu.

*Sekundarna socializacija:* nastopi po petem letu starosti, ko otrok že obvlada osnovne družbene in kulturne pojme. To je čas intenzivnega šolanja otroka. Tukaj se oblikujejo odnosi do nasprotnega spola, zapleteno znanje, poklicne spretnosti…itd. Uspeh sekundarne faze socializacije je odvisen od zaključene in uspešne primarne socializacije.

*Terciarna socializacija:* je zadnja, tretja faza socializacije.

 ta traja od obdobja adolescence. Zaznamuje jo prehod od prilaščanja kulture, do samostojnejšega gledišča na kulturo in družbeno življenje. Je značilna čustvena ločitev mladih od družine.

***3. Dejavniki socializacije***

Proces socializacije in oblikovanja osebnosti poteka pod vplivom drugih oseb(npr. staršev, bratov, sester, učiteljev, vzornikov itd.) in pod vplivom družbenih institucij(npr. družine, vrtca, šole..itd. Vse dejavnike, ki bistveno vplivajo na proces socializacije imenujemo dejavniki socializacije.

 Stiki z drugimi ljudmi so nujno pomembni za normalno življenje in razvoj posameznika. Sposoben mora biti za življenje v družbi in sodelovanje z drugimi, po drugi strani pa mora razviti lastne zmožnosti in dejavnosti. Družina je najosnovnejša skupina, v kateri se večina ljudi rodi in tudi odrašča in potem ko odrastejo ustvarijo lastne družine.

Brez družinskega okolja človeška družba ne bi mogla obstajati, saj prav ta poskrbi za varnost in obstoj naslednje generacije.

***4. Povzetek vsebine referata***

Torej če ponovimo najpomembnejše stvari o socializaciji. Je torej proces učlovečenja posameznika. Poteka v sodelovanju z drugimi ljudmi. Traja od začetka do konca posameznikovega življenja. Delimo jo v tri stopnje: primarno, sekundarno ter primarno socializacijo. Najpomembnejša je primarna. Trije najpomembnejši dejavniki socializacije so družina, prijatelji in šola. Najpomembnejši od teh je seveda družina, saj se človek v njej rodi ter tudi odrašča. Torej lahko zaključimo, da je socializacija zelo pomemben proces brez katerega človek ne bi mogel normalno živeti.

***5. Viri***

-Učbenik: Janek Musek in Vid Pečjak: Psihologija

-Knjiga: Janek Musek: Psihologija-človek in družbeno okolje